b'\n_START_ARTICLE_\nEdvard\n_START_SECTION_\nIzvor imena\n_START_PARAGRAPH_\nIme Edvard izhaja iz angle\xc5\xa1kega imena Edward, to pa iz staroangle\xc5\xa1kega Eadweart. Staroangle\xc5\xa1ko ime razlagajo iz staroangle\xc5\xa1kih besed \xc4\x93ad v pomenu\xc2\xa0\xc2\xbbposest\xc2\xab\xc2\xa0in weard v pomenu\xc2\xa0\xc2\xbb\xc4\x8duvar\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Edvard: 2.763. Med vsemi mo\xc5\xa1kimi imeni pa je ime Edvard po pogostosti uporabe uvr\xc5\xa1\xc4\x8deno na 85. mesto.\n_START_SECTION_\nOsebni praznik\n_START_PARAGRAPH_\nV koledarju je ime zapisano 13. oktobra (Sveti Edvard Spoznavalec, angle\xc5\xa1ki kralj, \xe2\x80\xa0 13. oktober 1066).\n_START_SECTION_\nZnamenitost\n_START_PARAGRAPH_\nEdvard je bilo pogosto ime angle\xc5\xa1kih kraljev. Eden od njih je Sveti Edvard Spoznavalec, ki je \xc5\xbeivel v 11. stoletju in bil leta 1161 razgla\xc5\xa1en za svetega. Velja za zavetnika Anglije. Znan je po tem, da je zgradil v Westmistru benediktinski samostan kjer je pokopan on in drugi slavni Angle\xc5\xbei.'